Oʻzbekiston Respublikasi Adliya vazirligining yuridik kollejlari moddiy-texnik bazasini mustahkamlash chora-tadbirlari toʻgʻrisida
(resolution, 2019-10-15)

Oʻzbekiston Respublikasi Adliya vazirligining yuridik kollejlari moddiy-texnik bazasini yanada mustahkamlash va modernizatsiya qilish maqsadida Vazirlar Mahkamasi qaror qiladi: 1. Quyidagilar: Oʻzbekiston Respublikasi Adliya vazirligining yuridik kollejlarini rekonstruksiya qilish, kapital taʼmirlash va jihozlash parametrlari 1-ilovaga muvofiq; Oʻzbekiston Respublikasi Adliya vazirligining yuridik kollejlarida zamonaviy axborot-kommunikatsiya texnologiyalarini joriy etish chora-tadbirlari dasturi 2-ilovaga muvofiq tasdiqlansin. 2. Belgilansinki, Oʻzbekiston Respublikasi Adliya vazirligining yuridik kollejlari (keyingi oʻrinlarda obyektlar deb yuritiladi)ni rekonstruksiya qilish, kapital taʼmirlash va jihozlash doirasida: buyurtmachilar — Qoraqalpogʻiston Respublikasi Adliya vazirligi, viloyatlar va Toshkent shahar adliya boshqarmalari hisoblanadi; bosh loyiha va pudratchi tashkilotlar — qonunchilikda oʻrnatilgan tartibda oʻtkazilgan tanlov (tender) savdolari natijalari boʻyicha aniqlanadi. 3. Belgilab qoʻyilsinki, obyektlarda qurilish va montaj ishlari mebel, kompyuter va boshqa orgtexnika, oʻquv va laboratoriya jihozlari, oʻquv va sport anjomlari bilan yuridik kollejlarni jihozlash meʼyorlarini hisobga olib “foydalanishga tayyor holda topshirish” shartlarida ishlab chiqilgan loyiha-smeta hujjatlariga muvofiq amalga oshiriladi. 4. Toshkent davlat yuridik universiteti tomonidan yuridik kollejlar uchun yangi avlod darsliklari nashrga tayyorlanganligi maʼlumot uchun qabul qilinsin. Oʻzbekiston Respublikasi Adliya vazirligi va Oliy va oʻrta maxsus taʼlim vazirligi: ikki oy muddatda yuridik kollejlarning kutubxona fondini zamonaviy yuridik va badiiy, shu jumladan xorijiy adabiyotlar bilan shakllantirilishi va toʻldirilishini taʼminlasin; yuridik kollejlar uchun oʻquv adabiyotlarni nashr etish hamda muntazam yangilab borish yuzasidan zarur choralarni koʻrsin. 5. Quyidagilar qarorda nazarda tutilgan tadbirlarning moliyalashtirish manbalari etib belgilansin: obyektlarni rekonstruksiya qilish, kapital taʼmirlash va jihozlash qismida — Oʻzbekiston Respublikasi Adliya vazirligining budjetdan tashqari mablagʻlari, xalqaro moliya institutlari mablagʻlari va texnik koʻmaklashish mablagʻlari (grantlar), xayriya ehsonlari hamda qonun hujjatlari bilan taqiqlanmagan boshqa manbalar; oʻquv adabiyotlarini yaratish va nashr etish qismida — budjetdan tashqari Adliya organlari va muassasalarini rivojlantirish jamgʻarmasi va Oʻzbekiston Respublikasi Oliy va oʻrta maxsus taʼlim vazirligining Oliy taʼlim muassasalarini rivojlantirish jamgʻarmasi mablagʻlari, texnik koʻmaklashish mablagʻlari (grantlar), xayriya ehsonlari hamda qonun hujjatlari bilan taqiqlanmagan boshqa manbalar; zamonaviy axborot-kommunikatsiya texnologiyalarini joriy etish qismida — Oʻzbekiston Respublikasi Adliya vazirligining budjetdan tashqari mablagʻlari, xalqaro moliya institutlari mablagʻlari va texnik koʻmaklashish mablagʻlari (grantlar), xayriya ehsonlari hamda qonun hujjatlari bilan taqiqlanmagan boshqa manbalar. 6. Oʻzbekiston Respublikasi Adliya vazirligi: obyektlarning loyiha-smeta hujjatlarini qurilish-montaj ishlarini “foydalanishga tayyor holda topshirish” shartlarida bajarish boʻyicha tanlov (tender) savdolari oʻtkazishni hisobga olgan xolda oʻz vaqtida, sifatli ishlab chiqilishini taʼminlasin; obyektlarning mebel, kompyuter va boshqa orgtexnikalar, oʻquv-laboratoriya uskunalari, oʻquv va sport anjomlari bilan jixozlash boʻyicha texnik talablarni ishlab chiqsin va tasdiqlasin hamda obyektlarning buyurtmachilariga yetkazsin. 7. Belgilansinki, adliya organlari va muassasalarining martaba darajalariga ega boʻlgan yuridik kollejlarning xodimlariga uzoq muddat xizmat qilganligi uchun ustamalar va martaba darajalari uchun qoʻshimchalar qonunchilikda belgilangan tartibda va miqdorlarda budjetdan tashqari Adliya organlari va muassasalarini rivojlantirish jamgʻarmasi hamda adliya organlari va muassasalarining budjetdan tashqari boshqa mablagʻlari hisobidan toʻlanadi. 8. Oʻzbekiston Respublikasi Adliya vazirligi: Investitsiyalar va tashqi savdo vazirligi bilan birgalikda ushbu qarorda nazarda tutilgan tadbirlarni amalga oshirish yuzasidan xalqaro moliya institutlari mablagʻlari, texnik koʻmaklashish mablagʻlari (grantlar) hamda xayriya ehsonlarini jalb etish boʻyicha choralar koʻrsin; Oʻzbekiston Respublikasi Qurilish vazirligi bilan birgalikda loyiha-smeta hujjatlarini vakolatli ekspertiza organlarda belgilangan tartib va muddatlarda koʻrib chiqilishi va kelishilishi hamda qurilish-montaj ishlarining sifatli bajarilishi ustidan nazorat oʻrnatilishini taʼminlasin. 9. 2025-yil 1-yanvarga qadar obyektlarni rekonstruksiya qilish va kapital taʼmirlash, jihozlash va faoliyatini tashkil etish, shuningdek TDYU Media markazining faoliyatini tashkil etish uchun belgilangan tartibda shakllantiriladigan roʻyxatlar boʻyicha bosh pudratchi tashkilot va TDYU tomonidan olib kiriladigan, Oʻzbekistonda ishlab chiqarilmaydigan uskunalar, kompyuter texnikasi va orgtexnika, oʻqitishning texnik vositalari, adabiyotlar, multimedia uskunalari jamlanmasi, dasturiy taʼminotlar, inventar va qurilish materiallari bojxona toʻlovlaridan (qoʻshilgan qiymat soligʻi va bojxona rasmiylashtiruvi yigʻimlaridan tashqari) ozod qilinsin. 10. Mazkur qarorning ijrosini nazorat qilish Oʻzbekiston Respublikasi adliya vaziri R.K. Davletov zimmasiga yuklansin. T/r Obyektlar nomi Quvvati (oʻquv oʻrni) Bajarish muddatlari 1. Qoraqalpogʻiston Respublikasi yuridik kolleji 540 2024-yil 2. Andijon viloyati yuridik kolleji 1000 2021-yil 3. Buxoro viloyati yuridik kolleji 400 2023-yil 4. Jizzax viloyati yuridik kolleji 585 2020-yil 5. Qashqadaryo viloyati yuridik kolleji 750 2020-yil 6. Namangan viloyati yuridik kolleji 1040 2021-yil 7. Navoiy viloyati yuridik kolleji 825 2021-yil 8. Samarqand viloyati yuridik kolleji 900 2023-yil 9. Surxondaryo viloyati yuridik kolleji 600 2022-yil 10. Sirdaryo viloyati yuridik kolleji 720 2022-yil 11. Toshkent viloyati yuridik kolleji 800 2020-yil 12. Fargʻona viloyati yuridik kolleji 720 2024-yil 13. Xorazm viloyati yuridik kolleji 720 2022-yil 14. Toshkent shahar yuridik kolleji 1560 2023-yil T/r Tadbirlar nomi Amalga oshirish mexanizmi Bajarish muddati Xarajatlar* (mln.soʻm) Masʼul ijrochilar 1. Yuridik kollejlarda taʼlim sifati va boshqaruv samaradorligini oshirish, raqamli mahsulotlar va innovatsion texnologiyalarni qoʻllagan holda zamonaviy ishchi muhitni yaratish maqsadida situatsion zalni tashkil qilgan xolda video-konferens-aloqa tizimini joriy etish. 1. Video-konferens-aloqani tashkil qilish uchun kompleksni (texnik vositalar va dasturiy taʼminot) xarid qilish va oʻrnatish. 2. Yuridik kollejlarning har bir auditoriyasiga kuzatuv kameralarini xarid qilish va oʻrnatish. 2021-yil oktyabr 2 000,0 Adliya vazirligi, Axborot texnologiyalari vazirligi 2021-yil dekabr 1 700,0 2. Yuridik kollejlarda oʻqitishning innovatsion uslublari, oflayn va onlayn kurslarini tatbiq etish maqsadida masofaviy taʼlimni, shu jumladan vebinar mashgʻulotlarni tashkil etish. 1. Masofaviy taʼlimni tashkil qilish uchun kompleks (texnik vositalar va dasturiy taʼminot) xarid qilish va oʻrnatish. 2020-yil may 670,0 Adliya vazirligi, Axborot texnologiyalari vazirligi 2. Yuridik kollejlarda serverlarni va TDYUda data-markazni xarid qilish va oʻrnatish. 2020-yil may 2 000,0 3. Xorijiy mutaxassislarni jalb qilgan holda TDYU va yuridik kollejlarning tegishli xodimlariga masofaviy taʼlim metodikasini oʻrgatish boʻyicha kurslarni tashkil etish. 2020-yil may — dekabr TDYU 3. Oʻquv jarayoniga integratsiyalashgan ijtimoiy-taʼlim tarmogʻi, ichki korporativ (intranet) portali, TDYU Axborot-resurs markazi elektron bazalariga onlayn tarzda kirish, taʼlim jarayonini onlayn qoʻllab quvvatlash boʻyicha oʻquvchilar uchun portal (ekstranet zona) va pedagoglarning oʻquvchilar bilan muloqoti hamda oʻquvchilarning oʻzaro muloqotini oʻz ichiga oluvchi xodimlar va oʻquvchilar uchun ichki axborot-kommunikatsiya vosita va reurslarini tashkil etish maqsadida “Elektron yuridik kollej” innovatsion elektron platformasini joriy etish. 1. “Elektron yuridik kollej” innovatsion elektron platformasini ishlab chiqish va joriy etish. 2021-yil sentyabr 370,0 Adliya vazirligi, Axborot texnologiyalari vazirligi, TDYU 2. Ushbu platformani har bir yuridik kollejga oʻrnatish hamda tegishli maʼlumotlar bilan toʻldirish boʻyicha faoliyatni tashkil qilish. 2021-yil sentyabr 3. Yuridik kollej xodimlari va oʻquvchilariga, shuningdek TDYUning masʼul xodimlariga ushbu platformadan foydalanish boʻyicha oʻquv kurslarini tashkil etish. 2021-yil sentyabr — dekabr 4. Xalqaro standartlarga muvofiq yuridik kollejlarning rasmiy saytlarini yangi versiyasini ishlab chiqish. Amaliy choralar 2020-yil may 40,0 Adliya vazirligi, Axborot texnologiyalari vazirligi 5. Internetga ulanish tezligi 100 MB/s dan kam boʻlmagan barqaror aloqani taʼminlovchi provayderlar bilan va serverlarga, kompyuterlarga antivirus dasturiy taʼminotini oʻrnatish boʻyicha tender (konkurs) savdolarini oʻtkazmasdan shartn�malar tuzish, keyinchalik shartnomalar muddatini mustaqil uzaytirish. Amaliy choralar 2019-yil oktyabr shartnoma shartlariga muvofiq Adliya vazirligi, Axborot texnologiyalari vazirligi, “Oʻzbektelekom” AJ 6. Yuridik kollejlarda elektron hujjat aylanish tizimini yaratish. 1. “UNICON-SOFT” MChJ bilan “av.ijro.uz” elektron hujjat aylanish tizimidan foydalanish boʻyicha xizmat koʻrsatish shartnomasini tuzish. 2. Yuridik kollejlarda ushbu tizimdan foydalanish boʻyicha oʻquv seminarlarini tashkil etish. 2019-yil dekabr shartnoma shartlariga muvofiq Adliya vazirligi, Axborot texnologiyalari vazirligi 7. Multimediali videomaʼruza va taqdimotlar bazasini, shuningdek yuridik kollejlar oʻquvchilarining huquqiy savodxonligini oshirishga qaratilgan ijtimoiy roliklar yaratish orqali oʻquv mashgʻulotlarining sifati va samaradorligini oshirish. 1. Eng yangi IT-texnologiyalar va raqamli uskunalar bilan jihozlangan TDYU Media markazini tashkil etish. 2. 2025-yil 1-yanvarga qadar TDYU tomonidan zamonaviy Media markaz faoliyatini tashkil etish uchun shartnomalarga muvofiq olib kiriladigan multimediya uskunalari komplektlari, kompyuter texnikasi, dasturiy taʼminotlar va boshqa texnik vositalar bojxona toʻlovlaridan (qoʻshilgan qiymat soligʻi va bojxona rasmiylashtiruvi yigʻimlaridan tashqari) ozod qilish. 3. Media markazga mutaxassislarni (rejissor, jurnalist, kreativ muharrir, operator, IT-mutaxassis, dizayner, videomontajchi, studiya apparat kompleksi muhandisi va boshqalar) mehnat bozorining amaldagi konyunkturasini hisobga olgan holda, shartnoma asosida jalb etish. 2019 — 2025-yillar Shartnoma shartlariga muvofiq Adliya vazirligi, DBQ, TDYU